Karang sebuah tulisan dalam bahasa Betawi yang bernada deskriptif dan panjangnya 1 paragraf.

Bêkêmbangnyah libêralismê di Prancis ama Inggris puguh ora têlêpas dari para tokoh bêsêrta pêngaruhnyah, di antaranyah Voltaire ama Montesquieu. Voltaire dikênal sêbagè tokoh nyang ngêmbangin libêralismê di Prancis dêngan nyuarain pêmbèlaannyah têradêp kêbèbasan ngomomg, bêragama, sêrta pêmisahan gêrèja ama nêgara. Voltaire nyêruin biar masarakat ora nurutin peraturan nyang dikêja raja karna mêburutnyah aturan onoh ora masup akal. Gêrakannyah banyak disampèin liwat karya kritik têradêp doktrin gêrèja sêrta institusi Prancis pada masanyah. Kêmudian, Montesquieu juga salah atu pêlopor libêralismê di Prancis nyang nêntang adanyah kêsêwênang-wênangan dalêm ngêjalanin pêmêrèntahan. Montesquieu nyampèin gagasannyah têntang pêmbagian kêkuasaan dalêm pêmêrèntahan ngêjadi tiga bagian, yakni èksêkutip, lègislatip, ama yudikatip. Gagasannyah ênih kêmudian disêbut dêngan Trias Politica nyang bêrtujuan ningkatin pêngawasan antêrlêmbaga ama nyêgah têrjadinyah pênyalahgunaan wêwênang.